Кош-Агаштыҥ јурт јеезези () — Россия Федерацияныҥ Алтай Республикада Кош-Агаш аймагында јурт јеезе.
Администрациялык тӧс јер — Кош-Агаш. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Кош-Агаштыҥ јурт јеезезине статус ла гран-кыйулар тургузылган.

Географиязы
Кош-Агаштыҥ јурт јеезезиниҥ јери Туулу Алтайдыҥ тӱштӱк-кӱнбадыш келтейинде, Эре-Чуйдыҥ чӧлинде турат. Сайлугемниҥ, Ак-Туруныҥ, Кӧкӧрӱниҥ, Ирбистӱниҥ ыйык сындарына курчаткан турат. Чуйдыҥ суузына кӧп суулар кирет. Чуйдыҥ элбек чӧлинде кӧп тоолу кӧлдор бар. Састалган да јерлер кӧп, јердиҥ кыртыжы кышкыда тыҥыда тоҥот. Бийик сын-тайгаларда тоштоҥ кайылып бӱткен кӧлдор база кӧп. Талайдыҥ кемјӱзинеҥ ӧрӧлӧгӧн сайын тайга ташта тепсеҥдер, таскылдар (плато) кӧптӧйт. Тайгаларда јолдор до кату. Чуйдыҥ чӧлин тӱндӱктеҥ тӱштӱк-кӱнчыгыш јаар федерал учурлу трак Калка јерине јетире барып јат. Талайдыҥ кемјӱзинеҥ 1747 метрге бийик.

Јурт јеезеге кирет

Эл-јон

Јуртта 2002 јылдыҥ тооалыжы аайынча 5701 кижи болгон, олордыҥ казактар, алтайлар ла оноҥ до ӧскӧ укту улус болгон.

Окылу тил: орус, алтай.

Инфраструктуразы
Јурт јеезениҥ ле аймактыҥ администрациялары;
Орто ӱредӱлӱ школ —2;
Баштамы школ — 2;
Балдардыҥ туразы −3;
Аймактыҥ культура байзыҥы;
Кӱӱлик сургал — 1;
Краевед музей;
Библиотека;
Аймакэмчилик;
Стадион;
Почта;
Ашкана — 6;
Конор тура — 4;
Саду эдер јер (рынок);
Кӧӧликтер јазаар јер — 3;
АЗС — 3;
«Чуйдыҥ таҥдактары» деп газеттиҥ редакциязы;
ДРСУ;
ООО «Энергосервис».

Јуруктардыҥ кӧмзӧзи
Кош-Агаштыҥ јурт јеезези